HomeBlogSweatpants-Ville Sweatpants-Ville July 24, 2012 by bghl Happy New Year Busy People!
That simple! fb.me/1rTGxVHir via @LoriHarder 5 hours ago Tweet DA toon staatskorrupsie van sowat R95 miljard
Die DA het na ontleding van die jaarverslae van staatsdepartemente en staatsondernemings vir die finansiële jaar 2017/18 bereken dat onreëlmatige, vrugtelose en vermorste uitgawes sowat R75,6 miljard in totaal beloop. In hierdie opsig is die grootste sondebokke Eskom R319,6 miljard, Samral R10,5 miljard en Transnet R8,1 miljard, terwyl die staatsdepartment met die ergste syfer die Dept. van Water en Sanitasie met R6,2 miljard is.
Wat die situasie nog meer duiselingwekkend maak, is dat al die jaarverslae van staatsdepartmente en staatsondernemings nog nie ontvang is nie, bv. van die Dept. van Energie, CoGTA, Prasa, Denel, SAA en SA Express. Betroubaar word bereken dat wanneer hierdie verslae ook ingereken is, die totale korrupte syfer kan opskiet na sowat R95 miljard.
Zondo-kommissie ontbloot ongelooflike staatskaping
Soos wat getuienis gelewer word, word die Zondo-kommissie na staatskaping, kom die ontsaglike afmetinge van die onderwerp stuk-stuk na vore. Uit getuienis van bv voormalige adjunk-Minister van Finansies Mcebisi Jonas en andere het dit geblyk dat sedert voormalige President Jacob Zuma in 2009 in die saal gekom het, het die Cupta broers feitlik vryehand hom ontvang om Suid-Afrika na willekeur te regeer.
Ten einde persone wat geímpliseer word in getuienis wat reeds voor die kommissie gelewer is, geleentheid te gee om hulself voor te berei vir repliek, het regter Zondo beslis dat voormalige Minister van Openbare Ondernemings Barbara Hogan eers op 12 November 2018 en haar opvolger Pravin Gordhan op 15 November 2018 voor die kommissie sal getuig.
Inmiddels het die DA gevra dat, op grond van bepaalde inligting, pres. Cyril Ramaphosa ook voor die Zondo-kommissie moet kom getuig om te sê wat hy aansienlik vroeër van staatskaping geweet het en wat moontlik enige betrokkenheid van sy kant daarby was. Dit is dus duidelik dat tot op hede nog slegs die spreekwoordelike oortjies van die seekoei gesien is wat betref staatskaping.
Ons moet eenvoudig nog teruggaan na die Springbok-All Blacks toets verlede Saterdag op Loftus in Pretoria wat die All Blacks met 32-30 gewen het. Feit van die saak is dat ŉ skitterende Springbokspan die All Blacks vir 73 minute in ŉ wurggreep gehou het en sewe minute voor die einde nog met 30-13 voorgeloop het.
Toe stuur afrigter Rassie Erasmus vyf plaasvervangers op, almal – om dit nou reguit te sê – kwotaspelers wat op meriete nie in die span hoort nie. Die gevolg was dat die damwal van die Groen en Goud net daar gebars het en dat die All Blacks deurgestroom het vir drie drieë te druk en die wedstryd op die nippertjie beklink het met 32-30.
Wat ŉ skande vir Springbokrugby! En wat ŉ skandalige voorbeeld van politieke gedienstigheid! Dit was verseker een van die laagste laagtepunte in die geskiedenis van Bokrugby.
In Zimbabwe in Harare, hoofstad van Zimbabwe, asook in ander dorpe, het die rakke van supermarkte en winkels skielik leeggeraak en het kos ŉ kosbare kommoditeit geword. Winkels sukkel om voorrade vir klante te kry, terwyl die prys van basiese goedere soos kookolie drasties styg weens paniekaankope.
Ook brandstoftekorte by vulstasies en toue voertuie hoop op. Ook kitskosrestaurante soos Chicken Inn in Bulawayo het nie meer hoendervleis in voorraad nie, terwyl apteke ernstige medikasietekorte ondervind.
Intussen blyk dit dat Zimbabwiese veiligheidsmagte oral hardhandig optree teen verbruikers in opstand en diegene wat waag om hulle in protesaksies te verteenwoordig.
Pres. Donald Trump van die VSA is een van die mees kontroversiële politici en staatslui ooit en dit in hedendaagse tye omdat hy reëlreg ingaan teen die eenwêrelddikktatuur wat die Illuminati oftewel Nuwe Wêreld Orde (NWO) probeer vestig. Trump met sy “Amerika eerste”-beleid het ŉ sterk nasionalistiese koers ingeslaan waarin nasionale state prioriteit aan hul eie belange gee eerder as om die globalistiese diktatuur te dien.
Een van die leidende proponente van die NWO is die internasionale skatryk finansier George Soros met sy Open View Foundation, wat feitlik man-alleen verantwoordelik was vir die oopgooi van grense van sommige Wes-Europese lande vir instroming van Moslem-immigrante vanuit die Midde-Ooste en Noord-Afrika.
Geen wonder dus dat Soros en Trump kop-aan-kop bots, met Soros wat sê hy is “alarmed and frustrated at the speed at which president Trump is dismantling the New World Order.” Soros het aan die Washington Post gesê “I regret not foreseeing Trump’s meteoric rise to power” en dat hy “vow to redouble my efforts in pouring millions of dollars into opposing everything Trump stands for.”
Interessant dat Soros tydens die afgelope sitting van die VN Algemene Vergadering van New York intense 1:1 samespreking met pres. Cyril Ramaphosa gehou het. Hieroor was daar vanuit SA fel kritiek op Ramaphosa omdat Soros gesien word as personifikasie van die bose.
Oos-Kaap vermors miljarde liter water
In antwoord op ŉ parlementêre vraag deur die VF Plus aan Minister van Samewerkende Regering dr. Zweli Mkhize blyk dit dat weens gebrekkige instandhouding en wanbestuurvan infrastruktuur in die Oos-Kaap waterverliese in die vorige boekjaar in die provinsie meer as 113 miljard liter beloop het. Die vermorsing het daagliks meer as 309 miljoen liter water beloop.
Uit die minister se antwoord blyk dit dat die Nelson Mandelabaai Metro (Port Elizabeth, Despatch en Uitenhage) die grootste sondebok was met meer as 48 miljard liter wat in die tydperk verlore gegaan het. Die metro het in die tydperk 131 miljoen liter water per dag aan lekkasies verloor.
Konserwatief geskat, het Nelson Mandelabaai R660 miljoen se water vermors weens gebrekkige instandhouding en swak infrastruktuurbestuur. Wat die situasie des te erger maak, is dat die vermorsing van die miljarde liter water het geskied het gedurende ernstige droogte in die provinsie die afgelope paar jaar.
Minstens R75 miljard vermorste en ongemagtigde uitgawes 2017/18
Volgens berekeninge van die DA toon 2017/18 jaar verslae van staatsdepartemente en staatsmaatskappye dat minstens sowat R75 miljard gedurende die die boekjaar 2017/18 ongemagtig, vrugteloos en vermors uitgegee is. Die grootste sondebokke is Eskom met R19,6 miljard, Sanral met ŉ R10,5 miljard, Transnet met R8,1 miljard en die Dept. van Water en Sanitasie met R5 miljard.
Oorhoofs gesien dui dit daarop dat die staatsfinansies op ŉ afgrond huiwer, met verskeie staatsondernemings wat tegnies bankrot is.
Vroeëre twiet van Min. Tito Mboweni
Die volgende is ŉ selfverduidelikende twiet van nuut aangestelde Min. van Finansies Tito Mboweni gedateer 27 April 2018: “Three urgent tasks for the National Democratic Revolution in South Africa: 1. The state must own 40% of all mining companies this is easy to do. 2. The state must create a Sovereign Wealth Fund for future generations from mining dividends. 3. A state bank must be created urgently.”
Hoëvlak afvaardiging van China in SA oor minerale
Die tydskrif Mining Weekly berig dat ŉ hoëvlak afvaardiging van China komende Maandag in SA aankom vir ŉ drieweke lange navorsingsbesoek oor die minerale opset van die land en hoe dit geadministreer word. Die afvaardiging kom ook navorsing doen oor die registrasiestelsel van boorgate in SA, iets waarop die SA regering baie trots is.
Die afvaardiging van die Mineral Resources Reserves Evaluation Centre van die Ministry of Land and Natural Resources (MRREC) in Beijing gaan plaaslik opgelei word in die praktiese toepassing en bestuur van die nougesette verslagdoening van eksplorasieresultate en minerale neerslae, asook die toegang tot ontwikkelingskapitaal op aandelemarkte.
Bladsy 12 van 96